Mustapäiden talo (Riika)

Mustapäiden talo (latv. Melngalvju nams, saks. Schwarzhäupterhaus) on historiallinen, alun perin keskiaikainen rakennus Riian vanhassa kaupungissa, Latviassa. Historia Gotiikan arkkitehtuuria edustava rakennus rakennettiin vuonna 1334 Riian suurelle killalle varastoksi, kokoontumispaikaksi ja juhlahuoneistoksi. Mustapäiden killan, ulkomaisten naimattomien kauppiaiden veljesjärjestön käyttöön rakennus vuokrattiin 1400-luvulla, mutta veljeskunta osti rakennuksen itselleen vasta vuonna 1713. Rakennusta uudistettiin vuosina 1580 ja 1886. Suuria muutostöitä tehtiin 1600-luvun alkupuolella, ja suurin osa manieristisesta myöhäisrenessanssi koristelusta lisättiin. 1800-luvulla osan veistoksista valmisti August Volzin työpaja. Mustapäiden taloa on rekonstruoitu ja laajennettu useita kertoja, mutta molemmissa päätykolmioissa on säilynyt monia elementtejä ensimmäisen rakennusvaiheen ja 1400-luvun rakennusvaiheen ajalta. Koko toinen kerros rakennettiin juhlasaliksi. Suurimmat muutokset talon arkkitehtuuriin tehtiin 1700-luvun lopulla, kun rakennukseen lisättiin uusi kaksikerroksinen siipi. Vuonna 1816 siihen lisättiin vielä yksi siipi. Laajennus tehtiin Väinäjoen puoleiseen seinään. Avoimet portaat, jotka johtavat suoraan toisen kerroksen saliin, peitettiin pitkulaisella katoksella. Viimeiset merkittävät muutokset julkisivun päätykolmioihin tehtiin vuonna 1886, jolloin kaikkiin goottilaisiin päätykolmioihin valettiin uudet betonivaluprofiilit. Myös juhlasalia päivitettiin ja koristeltiin peruskorjausten ja laajennusten yhteydessä. 6,68 metriä korkean salin koristelu oli erittäin ylellinen. Toisen maailmansodan jälkeen Rakennus kärsi merkittäviä vaurioita toisessa maailmansodassa, kun kaupunkia pommitettiin 28. kesäkuuta 1941. Räjähdyksen seurauksena liuskekivikatto repesi irti paljastaen alla olevat puurakenteet, jotka tuhoutuivat lähellä olevien talojen tulipaloissa. Vuonna 1948 neuvostomiehittäjät räjäyttivät palaneen rakennuksen kokonaan. Se rakennettiin uudelleen Latvian itsenäistymisen jälkeen vuosina 1996–2000 Riian kaupungin 800-vuotisjuhliin. Lähteet Aiheesta muualla Kuvia tai muita tiedostoja aiheesta Mustapäiden talo Wikimedia Commonsissa